آل انڈیا مسلم پرسنل لاء بورڈ کا نیا نکاح نامہ

آل انڈیا مسلم پرسنل لاء بورڈ نے نیا نکاح نامہ متعارف کرادیا ہے۔

خبر کا کوڈ: 250

تاریخ: 06 February 2018 - 10:43

مقدس دفاع نیوز ایجنسی کی بین الاقوامی رپورٹر رپورٹ کے مطابق آل انڈیا مسلم پرسنل بورڈ نے تین طلاق سے باز رکھنے کے لئے نیا نکاح نامہ متعارف کرادیا ہے جس کے مطابق کوئی بھی شخص فی الفور تین طلاق نہیں دے سکتا۔
مسلم پرسنل بورڈ کے ترجمان نے کہا کہ نکاح نامہ میں تخفیف یا اصلاح کی ضرورت اس لئے پیش آئی کہ کیونکہ حکومت پارلیمنٹ میں تین طلاق دینے والے کو مجرم قراردینے کا بل منظور کر رہی ہے۔

واضح رہے کہ ہندوستان کی سپریم کورٹ نےگذشتہ برس تین طلاق کے قانون کو ختم کردیا تھا اس کے باوجود مسلمانوں میں تین طلاق کا سلسلہ جاری ہے۔

آل انڈیا پرسنل بورڈ کے ترجمان مولانا خلیل الرحمن سجاد نعمانی نے کہا کہ حکومت کا نیا قانون مسلمانوں کے ذاتی قانون میں مداخلت ہے۔ان کا کہنا تھا کہ اس مسئلے کا جائزہ لینے کے لئے نو فروری کو حیدرآباد میں بورڈ کا اجلاس ہونے والا ہے۔

پیغام کا اختتام/